Argaz n teflest ulac akk dacu I tixuṣṣen, ni zit ni irden,kra n tikal yettawi amur ameqqran n lexliɛ ixedmen,timlalin yal ass I netta,akken ijemaɛ deg ussan anda srusun timlalin.Xas akka ttqadaren maca ccix Butabani yarfa mlih seg asmi d yekcem Tirga.Yeḥzen imi ur yezmir ara ad yeṭṭef ɣer tama-s aṭas n yimdanen,yefhem d akken widak sidawaren d imcumen n Gectul, iḥuss iman-is ur yesɛi ara lḥaq ad isars adabu ɣef tullas timectaḥ n Tirga,d lḥaq yellan ɣef yimrabḍen,wigi ṭfen yal ass d akken tulawin nsent adilint n leqbayel,maca ur yezmir ara uqbayli ad yaɣ tamrabeṭ,ar taggara yeggul ccix Hmed Butabani ad yeffaɣ si Tirga.